text: [{"text_idx": "#000001", "text": "Ka jingmih noh ki 2 ngut ki MLA, kan ym ktah i\u0308a ka party, ong U Conrad"}, {"text_idx": "#000003", "text": "Haba kren sha ki lad pathai khubor, u Conrad u la ong ba ka jingi\u0308amih i\u0308a rung ki nongmihkhmat, ki MLA ne ki paidbah ha ka por elekshon kan don beit bad i\u0308a ka daw, yn kham tip bniah, hi da kito ki MLA kiba la iehnoh kam.Kane ka jingkynthoh ka la mih hadien ba arngut ki MLA ka NPP kata u Benedic R Marak ba mihkhmat i\u0308a ka Raksamgre bad ka Ferlin A Sangma jong ka Selsella, kila iehnohkam kum ki MLA ban leit pyni\u0308asoh sha ka BJP na ka bynta ka elekshon 2023."}, {"text_idx": "#000004", "text": "U Conrad u la ong ba na ka liang ka NPP kam khang i\u0308ano i\u0308ano ban mih ne wan i\u0308asoh sha ka party hynrei kane ka jingmih noh jong ki 2 ngut ki MLA ruh kam ktah satia i\u0308a ka party.\u201cBan tip i\u0308a ki daw ba ki ieh noh kam kum ki MLA bad i\u0308a ki daw ba pynlong i\u0308a ka jingmih noh na ka NPP, donkam ban kylli na kito 2 ngut hynrei nga ban jur ba kane ka jingphet jong ki kam ktah satia i\u0308a ka party ha ka jingpynkhreh i\u0308a ka elekshon 2023,\u201d la ong u Conrad."}, {"text_idx": "#000005", "text": "U Conrad u la pynksan ruh da kaba ong ba kam don satia kata ka jingi\u0308apait i\u0308a pra hapoh ka NPP bad ka jingmih noh ki 2 ngut ka lah ban dei ba kim kwah shuh ban don bynta bad ka party."}, {"text_idx": "#000009", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]